section_heading: Pozadina
paragraph_text: 1984. godine po prvi puta projekt McDonnell Douglasa dobiva oznaku MD-11. Od samog početka, MD-11X je koncipiran u dvije različite inačice. MD-11X-10 temelji se na konstrukciji DC-10-30 s planiranim doletom od 12.038&nbsp;km. Avion bi trebao imati najveću težinu uzlijetanja (MTOW) od 263.157&nbsp;kg a pokretali bi ga CF6-C2 ili PW4000 motori. MD-11X-20 bi imao produženi trup u koji u mješovitom rasporedu klasa stane 331 sjedala a dolet je predviđen na 11.100&nbsp;km. U srpnju 1985. godine uprava tvrtke daje ovlaštenje pogonu na Long Beachu za ponudu MD-11 potencijalnim kupcima. U to vrijeme zrakoplov je još uvijek prikazivan u dvije inačice s istom dužinom trupa, za 6,93&nbsp;mm dužom u usporedbi s DC-10, kao i istim motorima iz projekta MD-11X. Jedna inačica imala bi dolet od 8.840&nbsp;km, s maksimalnom težinom od 227.000&nbsp;kg i mogućnosti prijevoza 337 putnika, dok bi druga mogla prevesti 331 putnika na udaljenost od 12.800&nbsp;km.